শ্রীলঙ্কান মুর
শ্রীলঙ্কান মুর (তামিল: இலங்கைச் சோனகர் , প্রতিবর্ণী. Ilaṅkaic Cōṉakar  ; সিংহলি: ලංකා යෝනක) হল শ্রীলঙ্কার একটি জাতিগতগোষ্ঠী, যা দেশের মোট জনসংখ্যার ৯.২% নিয়ে গঠিত। তাদের অধিকাংশই তামিল ভাষায় কথা বলে। কথোপকথনে তাদের শ্রীলঙ্কান মুসলিম বা সিলন মুসলিম বলা হয়। তারা দ্বিতীয় ভাষা হিসেবে সিংহলিতেও কথা বলে এবং তারা প্রধানত ইসলামের অনুসারী। শ্রীলঙ্কার মুসলিম সম্প্রদায় তাদের ইতিহাস ও ঐতিহ্যের উপর নির্ভর করে শ্রীলঙ্কান মুর, ভারতীয় মুর ও শ্রীলঙ্কান মালয় হিসাবে বিভক্ত। শ্রীলঙ্কার মুরদের বংশবিস্তার বিভিন্ন রকমের; তাদের কিছু আরব ব্যবসায়ীদের বংশধর, যারা ৯ম শতাব্দীর দিকে শ্রীলঙ্কায় বসতি স্থাপন করে এবং স্থানীয় তামিল ও সিংহল মহিলাদের সাথে আন্তঃবিবাহ করে। সাম্প্রতিক কিছু জেনেটিক গবেষণা মুরদের আরব উৎসের তুলনায় একটি প্রধান ভারতীয় বংশোদ্ভূত হওয়ার পরামর্শ দেওয়া হয়েছে। মুরদের জেনেটিক বিশ্লেষণে একটি প্রতিবেদনে বলা হয়: ...বিপরীতে শ্রীলঙ্কার মুররা একচেটিয়াভাবে আরবি বা ভারতীয় বংশোদ্ভূত মুসলিম পুরুষ বণিকদের থেকে এসেছে, যারা বাণিজ্যের উদ্দেশ্যে শ্রীলঙ্কায় এসেছিল।চতুর্দশ শতাব্দীতে তারা শ্রীলঙ্কার উপকূলীয় অঞ্চলে বসতি স্থাপন করতে শুরু করে এবং স্থানীয় নারীদের সঙ্গী করে, যারা হয় সিংহলী ছিল বা শ্রীলঙ্কান তামিল " । আমপারা, ত্রিনকোমালি ও বাট্টিকালোয়া জেলায় মুরদের ঘনত্ব সবচেয়ে বেশি।